CELEX: 62018TN0426
Language: mt
Date: 2018-07-11 00:00:00
Title: Kawża T-426/18: Rikors ippreżentat fil-11 ta’ Lulju 2018 – Bizbike and Hartmobile vs Il-Kummissjoni

24.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 341/21
            
         
      Rikors ippreżentat fil-11 ta’ Lulju 2018 – Bizbike and Hartmobile vs Il-Kummissjoni
      (Kawża T-426/18)
      (2018/C 341/32)
      Lingwa tal-kawża: l-Ingliż
      
         Partijiet
      
      
         Rikorrenti: Bizbike (Wielsbeke, il-Pajjiżi l-Baxxi), and Hartmobile BV (Amsterdam, il-Pajjiżi l-Baxxi) (rappreżentant: R. Maclean, Solicitor)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitlobu li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli;
               
            
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2018/671 tat-2 ta’ Mejju 2018 li jagħmel importazzjonijiet ta’ roti elettriċi li joriġinaw fir-Repubblika tal-Poplu taċ-Ċina soġġetti għar-reġistrazzjoni (1) pour les motifs exposés dans la requête; et
               
            
                  —
               
               
                  tikkundanna lill-Kummissjoni Ewropea u lill-intervenjenti għall-ispejjeż tal-proċedura.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw ħames motivi.
      
               
                  1.
               
               
                  L-ewwel motiv huwa bbażat fuq l-eżistenza ta’ żball manifest ta’ evalwazzjoni ta’ fatti u ta’ liġi li jikkostitwixxi ksur tal-Artikolu 10(4)(c) tar-Regolament 2016/1036 (2) u b’mod partikolari tar-rekwiżit li għandu jiġi stabbilit grad suffiċjenti ta’ xjenza jew għarfien ta’ dumping jew ħsara sostnuta mill-industrija tal-Unjoni għall-finijiet tal-impożizzjoni tar-reġistrazzjoni tal-importazzjonijiet.
               
            
               
                  2.
               
               
                  It-tieni motiv huwa bbażat fuq il-fatt li ġew miksura l-prinċipji ta’ ċertezza legali u ta’ aspettattivi leġittimi fl-applikazzjoni tal-Artikolu 10(4)(c) tar-Regolament 2016/1036.
                  Ir-rikorrenti jsostnu li r-Regolament 2018/671 jikser il-prinċipju ta’ ċertezza legali billi jattribwixxi għarfien preżunt tal-eżistenza ta’ dumping u ta’ ħsara lir-rikorrenti u billi jattribwixxi lilhom għarfien ta’ sitwazzjoni fattwali qabel ma kienet adottata ebda miżura legali.
                  Ir-Regolament 2018/671 jikser ukoll il-prinċipju ta’ aspettattivi leġittimi permezz tal-iżvilupp ta’ interpretazzjoni ta’ għarfien preżunt fir-Regolament 2018/671 li rrendiet ineffettivi n-natura eċċezzjonali ta’, u r-rekwiżiti għall-proċess ta’ reġistrazzjoni ta’ importazzjonijiet.
               
            
               
                  3.
               
               
                  It-tielet motiv huwa bbażat fuq il-fatt li l-iżball manifest ta’ fatt u ta’ liġi wassal għal ksur tal-Artikolu 10(4)(d) tar-Regolament 2016/1036 u tal-Artikolu 16(4)(d) tar-Regolament 2016/1037 (3) minħabba nuqqas ta’ evalwazzjoni tal-evidenza rilevanti kollha marbuta mal-fatturi ekonomċi rilevanti li jinċidu fuq il-prestazzjonijiet tal-industrija tal-Unjoni sabiex tiġi individwata ħsara u rabta kawżali mal-importazzjonijiet tal-prodott ikkonċernat.
               
            
               
                  4.
               
               
                  Ir-raba’ motiv huwa bbażat fuq il-fatt li d-drittijiet tad-difiża tar-rikorrenti ġew miksura minħabba li ma ġiex ipprovdut aċċess fil-pront u tempestiv għal sottomissjonjiet ippreżentati mil-lanjanti għad-detriment tal-abbiltà tar-rikorrenti li jirribattu kif suppost u b’mod effettiv l-allegazzjonijiet tal-lanjanti dwar is-sodisfazzjon tar-rekwiżiti legali għall-impożizzjoni tar-reġistrazzjoni tal-importazzjonijiet.
               
            
               
                  5.
               
               
                  Il-ħames motiv huwa bbażat fuq il-fatt li r-raġunament li kien suffiċjenti sabiex jimmotiva s-sejbiet ewlenin fir-Regolament 2018/671 kien assenti sabiex jiġġustifika r-reġistrazzjoni ta’ importazzjonijiet u b’mod iktar speċifiku sabiex jipprovdi raġunament adegwat dwar għaliex allegatament kienet ser tiġi kkważata ħsara addizzjonali permezz ta’ żieda kontinwa fl-importazzjonijiet li joriġinaw mir-Repubblika Popolari taċ-Ċina bi prezzijiet li allegatament qegħdin jonqsu mingħajr ma ttieħed kont suffiċjenti tas-sottomissjonijiet tar-rikorrenti li jgħidu l-kuntrarju.
               
            
         (1)  Regolament ta’ Implimentazzjoni tal-Kummissjoni (UE) 2018/671 tat-2 ta’ Mejju 2018 li jagħmel importazzjonijiet ta’ roti elettriċi li joriġinaw fir-Repubblika tal-Poplu taċ-Ċina soġġetti għar-reġistrazzjoni (ĠU L 113, 3.5.2018, p. 4)
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU L 176, p. 21).
      
         (3)  Regolament (UE) 2016/1037 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (ĠU L 176, 30.6.2016, p. 55)